Η μελέτη της λειτουργίας της καρδιάς κατά την κόπωση ασθενών με στεφανιαία νόσο
Creators: name: Αφθονίδης, Νεκτάριος Λάμπρος Δημητρίου
Publisher: name: Aristotle University of Thessaloniki
Year: 2023
Subjects: Καρδιοαναπνευστική δοκιμασία
Δυναμική ηχοκαρδιογραφία Έμφραγμα μυοκαρδίου
Συνολική επιμήκης παραμόρφωση Ηχοκαρδιογραφία παρακολούθησης κηλίδων
Cardiopulmonary exercise test Stress Echocardiography Exercise echocardiography Myocardial infarction
Global Longitudinal Strain GLS
Speckle tracking

description: Η ισχαιμική καρδιοπάθεια, συνηθέστερα ως αποτέλεσμα εμφράγματος μυοκαρδίου (ΕΜ), αποτελεί την κύρια αιτία θανάτου παγκοσμίως. Η κλινική και απεικονιστική αξιολόγηση των ασθενών που υπέστησαν ΕΜ είναι εξαιρετικής σημασίας, καθώς συμβάλλει στον καθορισμό της φαρμακευτικής αγωγής, αλλά και στην έγκαιρη λήψη μέτρων που αποσκοπούν στη βέλτιστη αντιμετώπιση του ασθενούς. Η καρδιοαναπνευστική δοκιμασία κόπωσης (ΚΑΔΚ) είναι η μέθοδος εκλογής για την αρχική εκτίμηση του ασθενούς με ΕΜ, προ της ένταξής του σε πρόγραμμα αποκατάστασης. Επιπλέον, το υπερηχοκαρδιογράφημα, με χρήση παραδοσιακών (LVEF) και νεότερων τεχνικών (STE – GLS), αποτελεί σημαντικότατο όπλο στην φαρέτρα του κλινικού καρδιολόγου. Σκοπός της παρούσης μελέτης είναι η εκτίμηση της συσχέτισης του LVEF και του GLS σε ηρεμία και μετά από κόπωση με δείκτες της ΚΑΔΚ σε ασθενείς μετά από πρόσφατο ΕΜ. Δεκαοκτώ άρρενες ασθενείς με ιστορικό προσφάτου ΕΜ (ομάδα ασθενών, ηλικία: 51,33 έτη) και ισάριθμοι άνδρες χωρίς ιστορικό ΕΜ (ομάδα ελέγχου, ηλικία 49,55 έτη) συμπεριλήφθηκαν στο πρωτόκολλο. Οι εξεταζόμενοι υποβλήθηκαν σε μέγιστη ανεκτή ΚΑΔΚ σε δαπεδοεργόμετρο με πρωτόκολλο Bruce και υπερηχοκαρδιογραφική μελέτη σε συνθήκες ηρεμίας και αμέσως μετά από κόπωση. Το LVEF και η συνολική επιμήκης παραμόρφωση (GLS) μετρήθηκαν σε ηρεμία και μέγιστη άσκηση, ενώ και η VO2peak καταγράφηκε τόσο για τους ασθενείς όσο και για την ομάδα ελέγχου, ώστε να πραγματοποιηθεί πληρέστερη εκτίμηση των ασθενών και να μελετηθεί πιθανή συσχέτιση των υπερηχογραφικών δεικτών με αυτούς της καρδιοαναπνευστικής κόπωσης. Οι δύο ομάδες δεν διέφεραν σημαντικά ως προς ηλικία (p 0,29), BMI (p 0,09) και ποσοστά καπνιστών (p 0,74). Το LVEF (50,61% vs 60,72%, p &lt;0,01) και το GLS σε ηρεμία ( 14,71 vs 19,46, p &lt;0,01) και σε κόπωση ( 14,76 vs 20,23, p &lt;0,01) ήταν σημαντικά μειωμένα στους ασθενείς με ιστορικό εμφράγματος μυοκαρδίου, όπως και η VO2peak (22,27ml/kg/min vs 41,11ml/kg/min, p &lt;0,01). Σε ασθενείς με ΕΜ, η ΔGLS έδειξε συσχέτιση με την VO2peak (Pearson 0,547, p 0,019) και την VE/VO2 (p 0,04). Στο σύνολο των εξεταζομένων, όλοι οι υπερηχογραφικοί δείκτες (LVEFr, LVEFp, GLSr, GLp, ΔLVEF, ΔGLS) έδειξαν συσχέτιση με την VO2peak, καθώς και την VO2 AT, ενώ για ΔLVEF και ΔGLS βρέθηκαν συσχετίσεις και με την VO2/HR. Η συνδυασμένη εκτίμηση με ΚΑΔΚ και υπερηχογράφημα με μέτρηση LVEF και GLS σε ηρεμία και κατά την άσκηση, ενδέχεται να προσφέρει επιπρόσθετες πληροφορίες για ασθενείς μετά από έμφραγμα. Συγκεκριμένα, η ΔGLS σε ασθενείς με ΕΜ έδειξε συσχέτιση με την VO2peak, ενώ και οι δείκτες GLS ηρεμίας και GLS στην μέγιστη ανεκτή άσκηση στο σύνολο των αρρένων εξεταζομένων φανερώνουν θετική συσχέτιση με την καλά τεκμηριωμένη VO2peak, και την VO2 στο ΑΤ, αποτελέσματα που καθιστούν την ΔGLS και την GLSpeak πιθανά χρήσιμους, μη επεμβατικούς και σχετικά εύκολα προσβάσιμους δείκτες για την πληρέστερη εκτίμηση του καρδιαγγειακού συστήματος και δει ασθενών μετά από έμφραγμα μυοκαρδίου. Ο περιορισμένος όγκος του δείγματος ενδέχεται να συντέλεσε στην μη ανάδειξη συσχέτισης μεταξύ GLSr και GLSp με την VO2peak στους ασθενείς με ΕΜ. Περαιτέρω έρευνα απαιτείται για την εξαγωγή ασφαλέστερων συμπερασμάτων σχετικά με την πρόσθετη διαγνωστική και προγνωστική αξία των νεότερων υπερηχογραφικών τεχνικών και την συσχέτισή τους με καλά μελετημένους δείκτες, όπως η peak VO2, σε ασθενείς μετά από ΕΜ.
description: Objective: Ischaemic cardiomyopathy, most frequently due to Myocardial Infarction (MI), is the leading cause of death worldwide. The assessment of patients that have suffered an MI is of paramount importance, as it can better guide their management. Cardiopulmonary Exercise Test (CPET) is the gold standard for the initial evaluation of patients post MI, before participating in a programme of cardiac rehabilitation. Moreover, the Echocardiogram -with use of both traditional (LVEF) and modern (GLS) techniques- is an important modality for these patients. The aim of this study is to investigate the correlation of LVEF and GLS (both at rest and on maximal exercise) with variables from CPET, in patients post MI. Methods: 18 men with a recent MI (age 51.33) and 18 men with no history of MI (age 49.55) underwent CPET and stress (exercise) echocardiography. LVEF and GLS were calculated at rest and peak exercise and were correlated with CPET results. Results: no significant differences were found between the two groups regarding age (p 0.29), BMI (p 0.09) and smoking habits (p 0.74). LVEF (50.61% vs 60.72%, p &lt;0.01) and GLS at rest (-14.71 vs -19.46, p &lt;0.01) and at peak exercise (-14.76 vs 20.23, p &lt;0.01) were significantly lower in patients with history of MI, as was VO2peak (22.27ml/kg/min vs 41.11ml/kg/min, p &lt;0.01). In the MI group ΔGLS was correlated with VO2peak (Pearson 0.547, p 0.019) and VE/VO2 (p 0.04). Regarding the total of 36 men that participated to the study, all echo parameters (LVEFr, LVEFp, GLSr, GLSp, ΔLVEF, ΔGLS) were correlated with VO2peak, VO2AT, while ΔLVEF and ΔGLS was correlated with VO2/HR, too. Conclusions: Combined assessment with CPET and Exercise Stress Echo (LVEF and GLS) is feasible and safe and has a potential for additional diagnostic value in the setting of patients post MI. In particular, ΔGLS in post-MI patients was correlated with VO2peak, while GLS at rest and at maximal exercise was correlated with VO2peak and VO2AT for the total of 36 participants (both groups). These results imply that ΔGLS and GLSp are possibly useful, non-invasive markers for a more holistic cardiovascular assessment, especially in patients that suffered an MI. The relatively small sample size may have affected the results regarding the correlation between GLSr and GLSp with VO2peak in patients post MI. Further studies, with a larger post-MI patients group are needed to confirm the added diagnostic value of exercise stress echocardiogram in general and GLSpeak – ΔGLS in particular, in this setting.